Anggika Bölsterli

Anggika Sri Bölsterli (lahèr è tangghâl 21 Junè 1995) panèka sala sèttong aktris bân moḍel kabhânsa'an Inḍonèsia. èkennal bânnya' orèng polana peranna è serial  Putri Ḍuyung.

 Kaoḍi'ân Awwâl 
Anggika lahèr kalabân nyama Anggika Sri Bölsterli tangghâl 21 Junè 1995, è Jakarta, Indonesia. Anggika panèka ana' sè sarèyang ḍâri duwâ' ana' sè èlahèrraghi ḍâri Pieter Bölsterli, orèng Swiss, bân Titin, orèng asli Maḍiun, Jhâbâ Tèmor. Anggika anḍi' tarètan lake' sè anyama Lukas Bölsterli.

Bakat bân kasennengnganna Anggika ka'angghuy akting ampon nyata molaè ghi' kènè'. Anggika noro' proḍuksi teater è sakola'anna, namong ta' èyedhini nerrossaghi, polana tako' bhâkal aganggu ḍâ' ka pangajhârân. Saellana lulus SMA, Anggika èbherri' pèlèyan bân orèng towana ka'angghuy ajhâr è Swiss otabâ nerrossaghi akting. è bâkto jâriya, Anggika mèlè akting bân molaè noro' casting ghâbây iklan bân sinetron.https://www.youtube.com/watch?v=2DE6dfysZrw Anggika nerrossaghi penḍiḍighânna kalabân maso' ka Institut Komunikasi bân Bisnis LSPR è taon 2013. È ḍâlem bâkto ennem bulân, Anggika noro' program pertukaran mahasiswa è universitas è Ḍen Haag, Bâlândhâ, dhâddhi perwakilan universitassâ. Anggika lulus è taon 2017 kalabân ghellâr S-1 Komunikasi.

 Kalakoan 

 2013–2016: Awwâl alako bân penḍatang anyar 
Bâkto molaè alako dhâddhi aktris, Anggika ghi' ta' lancar abhâsa Inḍonesia. Arèya polana èbhuna  kabânnya'an ngangghuy bhâsa Inggris bân Jhâbâ è ḍâlem kaoḍi'anna sabbhân arè. Saellana lulus ḍâri SMA, Anggika mèlè alako è biḍang akting èbhândhingaghi narèma tabârân orèng towana ka'angghuy ajhâr è Swiss. Anggika jhughân molaè noro' casting neng è iklan bân sinetron. Ḍebut aktingnga è taon 2013 kalabân serial Terbang Bersamamu

Anggika èkennal bânnya' orèng polana peranna dhâddhi Astriḍ è serial Putri Ḍuyung . Anggika aghâbây ḍebut filem lèbât filem Youtubers è taon 2015. Anggika jhughân terlibat ḍâlem seri kalèma' film Get Married sè ajuḍul 99% Muhrim: Get Married 5 kalabân aperan dhâddhi Sophie, aghântè Tatjana Saphira sè aperan è filem kaempa'. È taon-taon salastarèna, Anggika muncul è filem Koala Kumal bân serial Kembar.

 Sombher